OpenLLM-France/wikimedia huggingface dataset:
# Cantó de Sant Rafèu

El cantó de Sant Rafèu és un cantó francès del departament de la Var, situat al districte de Draguinhan. Compta amb el municipi de Sant Rafèu.

## Municipis

* Sant Rafèu

## Història

Llista dels consellers generals successius :
| Data d'elecció | Identitat | Partit |
| 1967-1973 | Henri Girod | Divers gauche |
| 1973-1986 | René-Georges Laurin | UDR, després RPR |
| 1986-1992 | Michel Gaillard | RPR |
| 1992-1998 | René-Georges Laurin | RPR |
| 1998-2004 | Georges Ginesta | RPR |
| 2004- | Françoise Dumont | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 13.425 | 17.844 | 21.080 | 24.118 | 26.616 | 30.671 | 33.874 |
# Ajaguz

Ajaguz (en kazakh, Аягөз) és un riu del Kazakhstan. Fa 492 km de llarg i la seva conca té una àrea de 15.700 km². El riu desemboca en el llac Balkhaix i és alimentat per la neu fosa de les muntanyes del Tarbagataj. S'utilitza per al reg i flueix a través de la ciutat d'Ajaguz, on el cabal mitjà és de 10 m³/s.

## Referències

* 1 2 «Ajaguz». Gran Enciclopèdia Catalana. Barcelona: Grup Enciclopèdia Catalana.
# Web TV

La Web TV és una tècnica de televisió per Internet que permet als internautes de visualitzar el contingut audiovisual a partir de la Web.
Cal diferenciar el concepte de Web TV del d'IPTV. La primera, la Web TV, consisteix a l'emissió de televisió sobre la mateixa web i es caracteritza per no disposar d'un estàndard definit. En canvi, l'IPTV s'associa a la difusió de televisió en la qual s'utilitza un estandàrd com ara DVB-IPI i que generalment es realitza a través d'una plataforma de pagament.
# Projecció (arts marcials)

Una projecció consisteix a fer caure l'oponent normalment havent agafat prèviament. En general, consisteix en tot acte dirigit a tirar a l'oponent a terra.
Pel que fa a llençar a un oponent a terra, es poden nomenar les projeccions tal qual, els enderrocs en els quals s'utilitzen únicament les mans per tirar a l'oponent, els escombrats en què s'utilitzen els peus únicament (potser ajudats per les mans com a punts de suport) i els sutemis (del japonès) en què s'utilitza la inèrcia o força de tirar-se un mateix a terra, per tirar a l'oponent.
# Cantó d'Ivry-sur-Seine

El cantó d'Ivry-sur-Seine és un cantó francès del departament de la Val-de-Marne, al districte de Créteil. Creat amb la reorganització cantonal del 2015.

## Municipis

* Ivry-sur-Seine

## Referències

* ↑ Décret n° 2014-171 du 17 février 2014 portant délimitation des cantons dans le département du Val-de-Marne
# Siete cafés por semana

Siete cafés por semana és un curtmetratge de comèdia romàntica espanyol del 1999 dirigit per Juana Macías Alba i que fou subvencionat per la Junta de Castella i Lleó.

## Argument

En un cafè cèntric, diferents grups de persones es reuneixen en grups de dos diàriament per xerrar i explicar-se les seves alegries i problemes sobre un mateix relat que es va desfigurant i ens mostren així les seves diferents opinions i actituds adoptades davant el sexe i les relacions de parella.

## Repartiment

* Jesús Calvo
* César Camino
* Rafael Campos
* María Checa
* Miguel de los Ríos
* Inmaculada Gamarra
* Vanesa García
* Victoria Mateos
* Óscar Medina
* Miguel Ramiro

## Guardons

Fou guardonat amb el Goya al millor curtmetratge de ficció (XIV Premis Goya)

## Referències

* ↑ Siete cafés por semana a cortorama.com
* ↑ Siete cafés por semana, al web dels Premis Goya

## Enllaços externs

* Siete cafés por semana a Vimeo
# Heapsort

L ' ordenament per apilaments ( heapsort en anglès) és un algorisme d'ordenament no recursiu, no estable, amb complexitat computacional $\Theta (n\log n)$.
Aquest algorisme consisteix a emmagatzemar tots els elements del vector a ordenar en un apilament ( heap ), i després extreure el node que queda com node arrel de l'apilament (cim) en successives iteracions obtenint el conjunt ordenat. Basa el seu funcionament en una propietat dels apilaments, per la qual, el cim conté sempre el menor element (o el major, segons s'hagi definit l'apilament) de tots els emmagatzemats en ell.

## Descripció

Heus aquí una descripció en pseudocodi de l'algorisme. Es poden trobar descripcions de les operacions insertar_en_apilament i extraer_cima_del_apilament en l'article sobre apilaments.

## Vegeu també

* Bubble-sort

## Referències

* ↑ Gopal. Magnifying Data Structures. PHI Learning Pvt. Ltd., p. 409–. ISBN 978-81-203-4019-0 [Consulta: 28 desembre 2012].

## Enllaços externs

* Dictionary of Algorithms and Data Structures del NIST (anglès)
* Comparativa de diferents algorismes d'ordenació Arxivat 2016-01-13 a Wayback Machine. (anglès)
# Rhobogdii

El rhobogdii o robogdii (grec Ῥοβόγδιοι) eren un poble cèltic que vivia a l'illa d'Irlanda (Ierne o Hibèrnia). Són esmentats per Claudi Ptolemeu que els situa a la regió de l'Ulster. El seu nom ha restat a la ciutat episcopal de Robogh a l'Ulster.

## Bibliografia

* Smith, William. Dictionary of Greek and Roman Geography (en anglès), 1854.
# Ajac de Bandiat

Ajac de Bandiat (en francès Abjat-sur-Bandiat) és una ciutat de França, regió de la Nova Aquitània, departament de la Dordonya, sotsprefectura de Nontron.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 949 | 837 | 716 | 687 | 693 | 622 | 649 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Claude Massiou | |

## Referències

* ↑ «Toponímia occitana». Arxivat de l'original el 2012-03-15. [Consulta: 21 novembre 2010].
# Waddesdon Manor

Waddesdon Manor és una casa de camp situada a la vila de Waddesdon, a la regió de Buckinghamshire, Anglaterra. La casa fou construïda en l'estil neorenaixentista d'un château francès entre 1874 i 1889 pel baró Ferdinand de Rothschild (1839-1898). Com que aquest era l'estil preferit dels Rothscrhild, també era conegut com el Goût Rothschild. La casa, ubicada en un jardí francès i un jardí anglès, fou construït a dalt de tot d'un turó erm des d'un es pot veure la vila de Waddesdon.
L'últim membre de la família Rothschild a qui va pertànyer la casa fou James Armand de Rothschild. Va llegar la casa i el seu contingut a la National Trust l'any 1957. Avui en dia, després d'una completa restauració, està administrada per un fons caritatiu dels Rothschild controlat per Jacob Rothschild. Durant el període 2007-08 fou la segona propietat de pagament més visitada de la National Trust, amb 386.544 visitants.

## Referències

* ↑ Annual Report (anglès)

## Bibliografia

* Mrs James de Rothschild, Rothschilds at Waddesdon Manor (Collins, 1979) ISBN 0-00-216671-2 (anglès)
* Michael Hall i John Bigelow Taylor, Waddesdon Manor: The Heritage of a Rothschild House (Harry N. Abrams, Inc., 2002) ISBN 0-8109-0507-8 (anglès)

## Vegeu també

* Estació de Waddesdon Road

## Enllaços externs

* Historical Images of Waddesdon Manor House, Gardens and Aviary Arxivat 2012-02-24 a Wayback Machine. (anglès)
* Waddesdon Manor a la National Trust (anglès)
* Waddesdon Manor (anglès)
* Waddesdon Manor entry from The DiCamillo Companion to British & Irish Country Houses Arxivat 2012-03-20 a Wayback Machine. (anglès)
* Waddesdon Manor, imatge virtual (anglès)
# Cantó de Vilanuèva d'Òlt Sud

El cantó de Vilanuèva d'Òlt Sud és un cantó francès del departament d'Òlt i Garona, situat al districte de Vilanuèva d'Òlt. Té 5 municipis i part del de Vilanuèva d'Òlt.

## Municipis

* Biars
* Pujòls
* Sant Antòni de Ficalba
* Santa Coloma de Vilanuèva
* Sembas
* Vilanuèva d'Òlt

## Història

Llista dels consellers generals successius :
| Data d'elecció | Identitat | Partit |
| 1973-1998 | Serge Dubois | UDF |
| 1998-2001 | Jérôme Cahuzac | PS |
| 2001- | Patrick Cassany | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 16.447 |
# Sparisoma griseorubrum

Sparisoma griseorubrum és una espècie de peix de la família dels escàrids i de l'ordre dels cipriniformes que es troba a Veneçuela.

## Referències

* ↑ Swainson W. 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448
* ↑ BioLib
* ↑ FishBase (anglès)

## Bibliografia

* Cervigón, F. 1982. Los peces marinos de Venezuela. Complemento V. Fundacion Cientifica Los Roques, Caracas-Venezuela. Peces Venezuela. V.: 1-15.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Temporada 1951-1952 del Club Joventut Badalona

La temporada 1951-1952 va ser la 13a temporada en actiu del Club Joventut Badalona des que va començar a competir de manera oficial. En aquesta temporada va ser subcampió de la Copa del Generalíssim, i es va proclamar campió del XXVII Campionat de Catalunya.

## Resultats
### Campionat d'Espanya - Copa del Generalíssim

El Joventut va ser finalista d'aquesta edició de la Copa del Generalíssim. A quarts de final va eliminar el CM Pedro Cerbuna de Saragossa, i a semifinals va eliminar el Canoe madrileny. La final es va disputar a la plaça de braus d'Alacant i es van necessitar dues prórrogues per desfer l'empat entre el Joventut i el Reial Madrid CF, resultant guanyador l'equip madrileny per 43 a 41.

### Campionat de Catalunya

El Joventut es va proclamar campió del Campionat de Catalunya per segona vegada, després d'haver-ho aconseguit la temporada 1948-49.

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1951-52
* Jugadors
* Marcel·lí Maneja
* Josep Gubern
* Josep Brunet
* Andreu Oller
* Josep Massaguer
* Jaume Bassó
* Eugeni Espiga
* Jaume Fajeda
* Jordi Masferrer
* Jordi Parra
* Julio Canals
* Quico Martínez
* Entrenador
* Josep Grau Mas

## Referències

* 1 2 «XVI Campeonato de España / Copa del Generalísimo 1952» (en castellà). Linguasport. [Consulta: 25 abril 2018].
* ↑ «Història. Anys 50: Els èxits segueixen i arriba la lliga nacional». Penya.com. [Consulta: 1r maig 2018].
# Hebat

Hebat o Hepat (en hurrita 𒀭𒄭𒁁) era la deessa mare de la religió hurrita, la consort del déu Tessub. Se la coneixia amb l'epítet de «Mare de tots els vivents». Va tenir un fill amb Tessub, Sarruma, déu de les muntanyes.
Se la va assimilar amb la deessa hitita Arinnitti, que representava el sol, una divinitat d'Arinna, i també formava part del panteó dels luvites. És possible que més tard fos confosa amb Cíbele, que apareix a la mitologia de Frígia.
Tessub i Hebat tenien temples a Kummani (després Commagena), a Alep (Khalab) i a altres ciutat de les muntanyes del Taure. Hebat apareix en textos trobats a la ciutat d'Ebla, on es diu que era la deïtat tutelar de Khalab i de diverses ciutats de Kizzuwatna.

## Referències

* ↑ Archi, Alfonso. Ebla and Its Archives. Boston: De Gruyter, 2015, p. 572-573. ISBN 9781614517894,.

## Bibliografia

* Hebat. Encyclopaedia Britannica [Consulta 4 d'abril de 2023]
# Restes prehistòriques de Son Mut Vell - Es Figueral de Moro

Les restes prehistòriques de Son Mut Vell - Es Figueral de Moro és un jaciment arqueològic situat al costat de les cases de la possessió de Son Mut Vell, al lloc anomenat Es Figueral de Moro, del municipi de Llucmajor, Mallorca.
Dins la tanca del figueral de moro hom hi troba una paret de doble filada d'uns 12 m de llargària associada a diverses pedres de mida mitjana implantades "in situ", i a la pedra petita que omple el redol. La paret es troba al límit sud i s'interromp per la tanca que se li munta a sobre. Als voltants immediats no apareix ceràmica, però sí que n'hi ha a l'altra banda de la tanca, allà on està sembrat. Les fonts més antigues indiquen l'existència d'una cova que no es veu actualment.

## Referències

* ↑ Amb aquest nom apareix a la Història de Llucmajor de B. Font, més detallat que el nom que figura en altres fonts que l'anomenen simplement "Son Mut Vell", la qual cosa dona lloc a confusió amb d'altres jaciments dels voltants.
* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 67. ISBN 84-500-5970-4.
* ↑ de Luna, J; i col «Jaciments arqueològics Tom IV» (pdf). Catàleg de béns immobles [Llucmajor], 2000, pàg. 23 [Consulta: 28 desembre 2012].
# Vuitanta-u

El vuitanta-u o huitanta-u és un nombre natural que segueix el vuitanta i precedeix el vuitanta-dos. S'escriu 81 o LXXXI segons el sistema de numeració emprat. El 81 és el quadrat de 9.

## En altres dominis

* És el nombre atòmic del tal·li.
* Designa l'any 81 i el 81 aC
* És el codi telefònic internacional del Japó.
* És un nombre de Proth.
# Porta OR

| ENTRADA | ENTRADA | SORTIDA |
| A | B | A OR B |
| 0 | 0 | 0 |
| 0 | 1 | 1 |
| 1 | 0 | 1 |
| 1 | 1 | 1 |
Una porta OR, en anglès OR gate, és una porta lògica digital que implementa la disjunció lògica, és a dir, es comporta segons la taula de veritat de la dreta. Una entrada ALTA (1) és el resultat, si una o ambdues entrades també ho són. Si cap de les dues entrades és alta, el resultat és una sortida BAIXA (0).

## Símbols

Hi ha tres símbols per a les portes OR: el «militar» o «Americà» (ANSI), el «rectangular» o «Britànic» (IEC) i l'obsolet DIN. El primer té una forma punxeguda, el segon és totalment rectangular amb un ≥1 a l'interior i el tercer és arrodonit.
| Símbol MIL/ANSI | Símbol IEC | Símbol DIN |

## Implementació electrònica

La implementació electrònica més simple d'una porta OR es realitza amb dos díodes. A una comporta OR de lògica positiva, a una entrada de voltatge (per exemple de 10 V) se li assigna el valor "1" de l'àlgebra booleana mentre que a una entrada de 0 V se li assigna el valor "0". Si el valor d'alguna de les entrades, o totes dues, (A, B) és de 10 V, el díode està polaritzat directament i permet el pas de corrent. Aleshores, a la sortida hi haurà tensió i el resultat serà una sortida amb valor "1".
També es pot fer una porta OR usant transistors. En aquest cas, l'entrada A i B es correspon a la base del transistor. Quan hi ha tensió en aquestes entrades, passa un cert corrent per les resistències i aleshores les bases permeten el pas de corrent entre el col·lector, que està sempre en tensió de 6 V, i l'emissor. Igual que en la implementació amb díodes, només que una de les entrades A o B tingui tensió, la sortida serà "1".
| Porta OR fent servir díodes. | Porta OR fent servir transistors. |

## Vegeu també

* Porta AND
* Porta NOT
* Porta NAND
* Porta NOR
* Porta XOR
* Porta lògica

## Referències

* ↑ Boylestad, Robert L.; Nashelsky, Louis. Electrónica: teoría de circuitos y dispositivos electrónicos. Pearson, 2003, p. 72-73. ISBN 9-7026-0436-2.

## Enllaços externs

* logic.ly - OR Gate (anglès)
* All about circuits (anglès)
# Cantó de Sant Martin de Lantosca

El cantó de Sant Martin de Vesúbia és una antiga divisió administrativa francesa del departament dels Alps Marítims, situat al districte de Niça. Té 2 municipis i el cap és Sant Martin de Vesúbia. Va desaparèixer el 2015.

## Municipis

* Venaçon
* Sant Martin de Vesúbia

## Història

Llista dels consellers generals successius :
| Data d'elecció | Identitat | Partit |
| 1955-1979 | Henri Verdeil | Divers droite |
| 1979-1985 | Paul Chomicki | PS |
| 1985-2008 | Gaston Franco | RPR, després UMP |
| 2008-2015 | Éric Ciotti | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | - | - | - | 1.221 | 1.439 |
# Sparisoma aurofrenatum

Sparisoma aurofrenatum és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 28 cm de longitud total.

## Distribució geogràfica

Es troba des de Bermuda, Florida i les Bahames fins a l'Amèrica Central i Brasil, incloent-hi el Carib.

## Referències

* ↑ Swainson W. 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448
* ↑ BioLib
* 1 2 FishBase (anglès)

## Bibliografia

* Bellwood, D.R. 2001: Family Scaridae. A: Carpenter & Niem 2001. Species identification guide for fishery purposes. Bony fishes part 4. 6: 3468-3492, Pls. VI-XIV.
* Cuvier, G. & A. Valenciennes. 1840. Histoire naturelle des poissons. Tome quatorzième. Suite du livre seizième. Labroïdes. Livre dix-septième. Des Malacoptérygiens. Hist. Nat. Poiss. v. 14: i-xxii + 2 pp. + 1-464 + 4 pp., Pls. 389-420.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston. 354 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Teotoni de Coïmbra

Teotoni de Coïmbra (Tartinhade, Ganfei, 1082 - Coïmbra, 1162) fou un religiós portuguès, prior de Viseu i fundador dels Canonges Regulars de la Santa Creu. És venerat com a sant per diverses confessions cristianes.

## Biografia

Teotoni va néixer el 1082 al llogarret de Tartinhade (Ganfei), prop de Valença do Minho (Portugal); estudià al monestir benedictí de Ganfei. Als deu anys va mostrar la seva inclinació per la religió i marxà a Coïmbra, on el seu oncle era bisbe, a formar-se. Va estudiar a l'escola catedralícia, essent el seu director espiritual el pare Tell (Telo). Hi estudià filosofia i teologia.
Quan el seu oncle morí, anà amb un altre oncle, prior del monestir de Viseu, per completar la seva formació. S'hi ordenà sacerdot i succeí l'oncle com a prior al monestir en 1112. Va fer un pelegrinatge a Jerusalem i en tornar havia estat elegit bisbe de Viseu, però no volgué acceptar el càrrec i preferí continuar com a missioner.
Tornà a marxar a Terra Santa, on tenia intenció de quedar-se. El seu antic director, el pare Tell, el cridà, ja que volia fundar una comunitat religiosa i necessitava ajut. Teotoni tornà i, amb Telo i onze religiosos, fundà en 1131 un orde de canonges regulars al monestir de Santa Cruz de Coïmbra. La congregació es posà sota la Regla de Sant Agustí i demanaren a Innocenci II la seva protecció i autorització; el papa l'autoritzà amb la butlla Bula Desiderium quod, de 26 de maig de 1135, fundant així l'orde dels Canonges Regulars de la Santa Creu.
A Portugal va seguir una dinàmica missionera per evangelitzar les terres conquerides pels cristians als musulmans, a més d'obrir escoles per formar cristianament els joves. Fou conseller espiritual del rei Alfons I de Portugal, que feu donacions al nou orde. També mantingué contactes amb Bernat de Claravall.
Als setanta anys renuncià al càrrec de prior. Un any després, Anastasi IV volgué consagrar-lo com a bisbe de Coïmbra, però no volgué acceptar-ho. Dedicat a la pregària, morí el 18 de febrer de 1162.

## Veneració

Fou sebollit a una capella del monestir de Santa Cruz de Coïmbra. Fou canonitzat pel papa Alexandre III, només passat un any des de la mort, en 1163, per la seva contribució a la reforma de la vida religiosa en Portugal. Teotoni fou el primer sant portuguès que fou canonitzat. El seu culte, el 18 de febrer, fou difós pels agustinians.
En 1602 fou proclamat sant patró de la ciutat i diòcesi de Viseu.

## Bibliografia

* "São Teotónio".
* "São Teotónio".
* S. Teotónio, religioso, +1162. Arxivat 2011-07-11 a Wayback Machine.
# Heavy Metal Hippies

Heavy Metal Hippies és l'onzè àlbum del grup de música heavy metal Loudness, publicat el 1994.

## Cançons

* Howling Rain
* Freedom
* 222
* Eyes Of A Child
* Electric Kisses
* House Of Freaks
* Paralyzed
* Desperation Desecration
* Light In The Distance
* Broken Jesus

## Formació

* Masaki Yamada: Veus
* Akira Takasaki: Guitarra i baix
* Hirotsugu Homma: Bateria
# Restes prehistòriques de Son Verí de Dalt

Les restes prehistòriques de Son Verí de Dalt és un jaciment arqueològic prehistòric situat a la possessió de Son Verí de Dalt, al lloc anomenat sa Pleta des Tren, al municipi de Llucmajor, Mallorca.
S'hi troben tres grups d'estructures: un d'ells està situat a la part elevada del terreny i en destaca una planta rectangular d'una construcció molt arrasada; al sud-oest de l'anterior hi ha un altre grup en el qual s'observen dues plantes de navetes d'habitació, a les que hi ha adossades altres estructures no identificables; al tercer grup hi ha les restes del doble parament d'una naveta d'habitació, de 0,5 m d'alçària, i les restes molt arrasades d'una altra probable naveta.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 58. ISBN 84-500-5970-4.
# Ali ibn Ubaydallah

Abu l-Hasan Ali ibn Ubaydallah al-Sadik (mort 1041 o després), esmentat també con Ali Daya, fou un comandant militar gaznèvida sota el sultà Masud I ben Mahmud. Per la forma del seu nom el seu origen era tadjik i no turc. De la seva carrera als primers any no es coneix res.
Fou un dels comandants que va abandonar a Muhammad ben Mahmud a favor del seu germà Masud en la lluita per la successió el 1030. No fou un dels comandants principals però quan el príncep Yusuf ibn Sebuktegin (germà de Mahmud), el general Ali ibn Il-Arslan i altres comandants foren detinguts o deposats, va esdevenir comandant en cap de l'exèrcit de Khurasan al lloc d'Astigtigin Ghazi (un dels caiguts en desgràcia), i va rebre l'aprovació del visir Abd al-Razzak al-Maymandi.
Fou enviat a l'oest amb 4000 cavallers contra els seljúcides però hi va poder fer molt poc. Va lluitar a la decisiva batalla de Dandakan (1040), on els gaznèvides foren decisivament derrotats i van perdre Khurasan. Ali fou fet presoner junt amb altres comandants com Sübāšī, Begtoḡdī, i alguns més. Fou alliberat a canvi d'una gran suma de diners i al seu retorn fou empresonat a l'Índia on va morir al cap de poc.

## Bibliografia

* C. E. Bosworth, Later Ghaznavids
* C. E. Bosworth, "ʿALĪ B. ʿOBAYDALLĀH ṢĀDEQ" a Encyclopaedia Iranica
# Vuitanta-tres

El vuitanta-tres o huitanta-tres és un nombre natural que segueix el vuitanta-dos i precedeix el vuitanta-quatre. És un nombre primer que s'escriu 83 o LXXXIII segons el sistema de numeració emprat.

## En altres dominis

* És el nombre atòmic del bismut.
* Designa l'any 83 i el 83 aC.
* És també un nombre primer de Sophie Germain, després del cinquanta-tres i abans del vuitanta-nou.

## Referències

* ↑ «Vuitanta-tres». Gran Enciclopèdia Catalana. Barcelona: Grup Enciclopèdia Catalana.
* ↑ «Sophie Germain Prime» (en anglès). Wolfram MathWorld, 14 abril 2022. [Consulta: 17 abril 2022].